钦定古今图书集成/明伦汇编/氏族典/第521卷 > 薛戎
## 钦定古今图书集成/明伦汇编/氏族典/第521卷 > 薛戎

按《唐书薛戎传》：“戎字元夫，河中宝鼎人，客毗陵阳羡
山。年四十馀不仕，江西观察使李衡辟署幕府，三返
乃肯应。故宰相齐映代衡，奏留之。府罢，复归阳羡，自
放江湖间，复为藩府交奏，稍迁河南令，累迁浙东观
察使。卒年七十五，赠左散骑常侍。戎为吏不尚约束，
诡名誉，悉奉禀赒济，内外亲无疏远皆归之。”